**Във връзка с изпълнението на проекта „Променяме света“ на фондация „Слънчеви пътеки“, одобрен и финансиран от Столична програма „Социални иновации“ , с Договор рег.№ СОА23-ДГ56-4213 от 12.10.2023 до 25.11.2023г., в партньорство с две културни институции в столицата: 59 ОУ"Васил Левски" и НЧ"Димчо Дебелянов-1960 ви предлагаме интервю с**

**Паола Колева-преподавател в 31СУЧЕМ“Иван Вазов“, член на УС на фондация „Слънчеви пътеки“**

1. **Уважаема госпожо Колева, как възприемате проекта “Променяме света“ към СП “Социални иновации“ на фондация „Слънчеви пътеки“, чийто партньор е 59-то ОУ „Васил Левски“ и НЧ“Димчо Дебелянов-1960“?**

Проектът ,,Променяме света“ е начин да накараме децата да възприемат добродетелта като специално умение и белег на характера, за да се отнасяш по специален начин към добротворството, да ги научим, че правенето на добро е акт, който не струва нищо, но оставя дълбоки следи в човешката душа- променя я и прави света различен. А промяната тръгва от теб самия, да промениш света  - зависи от гледната точка на всеки човек и се предава на хората по един вълшебен начин, намирайки пътищата към сърцето.

Светът, в който живеем може да бъде променен, за да се превърне в красиво и уютно място, защото той е наш дом и убежище.

1. **Фондацията участва през 2021г. в още един успешен проект „Дървото на доброто“. Как учениците приемат добротата като норма на изява и успяват да я приложат в сферата на изкуството и културата?**

В света и съвременния начин на живот отвсякъде ни залива агресия, ненавист, расова омраза, безразличие и цинизъм.

Но хиляди, или може би милиони, анонимни рицари на доброто по целия свят извършват своя малък подвиг на милосърдие и съпричастност към непознатия, към нуждаещия се, към по-слабия. Аз съм сигурна, че точно те променят целия порядък на Вселената. И че тяхното пренебрежимо дребно делнично добро, както ефекта на пеперудата резонира някъде в другия край на света. На това искаме да научим подрастващите. Децата имат своя собствена гледна точка, през която пречупват света и отразяват това в изкуството, защото то е огледало на душата. Децата винаги рисуват света красив и пъстър... Това е така, защото в техните очи той е такъв... Задачата на нас- възрастните е да им помогнем.

1. **Можем ли днес да променим света, да отворим път за едно по-добро бъдеще?**

Повечето хора са скептично настроени относно въпроса да промениш света. Избират  асфалтирания път, по който минават всички, вместо прашната пътека, по която се движат единици с цел да я направят нещо различно. Насочват се към общоприетото, към шаблона,  вместо те самите да нарисуват нещо ново.

 Да дариш нещо, но то да е от сърце, да помогнеш (да дадеш) без да очакваш нещо в замяна - то рано или късно идва, защото всичко се връща. Нима малките неща не променят света? Искрено вярвам, че у всеки е заложен талант, дарба и потенциал, който трябва да бъде открит и развиван. Тези таланти карат човек да се чувства истински щастлив и пълноценен в живота си. Това е Божественото помазване, което всеки носи от Твореца.

1. **С кои инициативи на учениците си се гордеете и открито ги поощрявате?**

Гордея се с всичко, което е постигнало всяко дете, изявявайки себе си, защото това е победа в делничната битка с трудностите. Всяка рисунка, написано съчинение, красива апликация, декламирано стихотворение... Децата имат нужда от насока, окуражаване и някой да им каже, че „ *Всичко е възможно за този, който вярва“*. Тогава нещата започват наистина да се случват! Радостта и смисълът от живота идват. Те изпълват цялото ежедневие и ние ставаме просветлени. Усещаме живота по различен начин и разгръщаме най-дълбоките си умения и потенциал.

1. **Пожелайте нещо на партньорите и на колегите си...**

Да бъдат щастливи. Тогава хората ще се обичат повече. .

**от Миглена Иванова**

**Кратка визитка**

**Паола Колева Върбанчовска**

Старши учител начален етап, специализация по руски език, магистър по начална педагогика

Преподава в 31 СУЧЕМ“Иван Вазов“- София

Обучение на деца от 6 до 10 годишна възраст

Базов учител към СУ “Св.св.Климент Охридски“

Подготовка на студенти профил

„Начална и предучилищна педагогика“ за държавни изпити и практическа работа с ученици

Създаване на сборници и учебни материали по БЕЛ и математика като автор към изд.“Скорпио“, РААБЕ и „Религия“ и др.

Работа по десетки европейски проекти

|  |  |
| --- | --- |
|  |  |

|  |  |
| --- | --- |
|  |  |

|  |  |
| --- | --- |
|  |  |